2019–2021 අයිසීසී ලෝක ටෙස්ට් ශූරතා අවසන් තරගය

2019–2021 අයිසීසී ලෝක ටෙස්ට් ශූරතාවයෙහි අවසන් තරගය,  2021 ජූනි  18–22 දින අතරතුර, සවුත්හැම්ප්ටන් හී රෝස් බෝල් පිටියෙහිදී, ඉන්දියාව සහ නවසීලන්තය අතර ක්‍රීඩා කෙරෙමින් පවතියි. අමතර දිනය ලෙසින් 2021 ජූනි 23 දිනය වෙන් කර තැබුනද එය භාවිතා වන්නේ පළමු දින පහ තුලදී මගහැරෙන කාලය එම දින පහ තුලදීම පියවා ගැනීමට අපොහොසත් වුවහොත් පමණි.   ජය පරාජයෙන් තොර හෝ  සම ලකුණු ලෙසින් හෝ තරගය නිමා වුවහොත්, කණ්ඩායම් දෙකම සම ශූරයන් ලෙසින් ප්‍රකාශයට පත් කොට කුසලාන  හවුලේ භුක්ති විඳීමට සලසනු ලැබේ. 

පසුබිම

 2019–2021 අයිසීසී ලෝක ටෙස්ට් ශූරතාවයෙහි ලීග් අවදියෙහි ඉහළ මට්ටම හිමි කර ගත් කණ්ඩායම් දෙක ලෙසින් ඉන්දියාව සහ නවසීලන්තය අවසන් තරගයට සුදුසුකම් ලැබූහ. කොවිඩ්-19 ව්‍යාප්ත වසංගතය සහ තරගාවලි බහුතර සංඛ්‍යාවක් කල්දැමීම නිසා, ලීග් අවදියෙහි කණ්ඩායම් මට්ටම තීරණය කරන ලද්දේ උපයාගත් ලකුණු ප්‍රතිශතය අනුවය.  2021 පෙබරවාරි 2 වන දිනදී, ඕස්ට්‍රේලියාව විසින් ඔවුන්ගේ දකුණු අප්‍රිකාවට එරෙහිව රටින් බැහැර තරගාවලිය කල් දැමීම නිසා, නවසීලන්තයට අවසන් තරගයෙහිදී සහතික කල ස්ථානයක් හිමි විය.   2021 මාර්තු 6 දිනදී, ඉන්දියාව විසින්ද අවසන් තරගයෙහි තමන්ට සහතික ස්ථානයක් හිමිකර ගත්තේ  තම රටෙහි පැවති ටෙස්ට් තරගාවලියෙහිදී එංගලන්තය 3–1 ලෙසින් පරාජය කිරීමත් සමගිනි. 

අවසන් තරගය වෙත ගමන 

අවසන් තරගය වෙත පෙත 
වටයප්‍රතිවාදියාප්‍රතිඵලයලීග් අවදියප්‍රතිවාදියාප්‍රතිඵලය (A)ඉන්දියාව 2 – 0 බටහිර ඉන්දීය කොදෙව්තරගවාරය 1 (A)නවසීලන්තය 1 – 1 ශ්‍රී ලංකාව (H)ඉන්දියාව 3 – 0 දකුණු අප්‍රිකාවතරගවාරය 2 (A)නවසීලන්තය 0 – 3 ඕස්ට්‍රේලියාව (H)ඉන්දියාව 2 – 0 බංග්ලාදේශයතරගවාරය 3 (H)නවසීලන්තය 2 – 0 ඉන්දියාව (A)ඉන්දියාව 0 – 2 නවසීලන්තයතරගවාරය 4 (H)නවසීලන්තය 2 – 0 බටහිර ඉන්දීය කොදෙව් (A)ඉන්දියාව 2 – 1 ඕස්ට්‍රේලියාවතරගවාරය 5 (H)නවසීලන්තය 2 – 0 පකිස්තානය (H)ඉන්දියාව 3 – 1 එංගලන්තයතරගවාරය 6ලීග් අවදිය පළමුවන ස්ථානය 
කණ්ඩායමසුදුසුකම1651072052072.20 අවසන් තරගය වෙත සුදුසුකම් ලැබීය තරග වැදුනු තරග වාර ගණන ආශ්‍රයෙන්අවසන් ලීග් අනුස්ථානලීග් අවදිය දෙවන ස්ථානය 
කණ්ඩායමසුදුසුකම2531160042070.00 අවසන් තරගය වෙත සුදුසුකම් ලැබීය තරග වැදුනු තරග වාර ගණන ආශ්‍රයෙන් 

ක්‍රීඩක සංචිත
   විරාට් කෝලි (c)
 අජින්ක්යා රහානෙ (vc)
 රවිචන්ද්‍රන් අෂ්වින්
 ජස්ප්‍රිට් බුම්රා
 ෂුබ්මාන් ගිල්
 රවින්ද්‍ර ජඩේජා
 රිෂබ් පෑන්ට් (wk)
 චීටෙෂ්වාර් පුජරා
 ව්‍රිඩ්ඩිමාන් සහා (wk)
 මෙහොමඩ් ෂාමි
 ඉෂාන්ට් ෂර්මා
 රෝහිට් ෂර්මා
 මොහාමඩ් සිරාජ්
 හනුමා විහාරි
 උමේෂ් යාදේව් 
 කේන් විලියම්සන් (c)
 ටොම් ලේදම් (vc)
 ටොම් බ්ලන්ඩෙල් (wk)
 ට්‍රෙන්ට් බෝල්ට්
 ඩෙවන් කොන්වේ
 කොලින් ඩි ග්‍රැන්ඩ්හෝම්
 මැට් හෙන්රි
 කයල් ජේමිසන්
 හෙන්රි නිකල්ස්
 අජාස් පටේල්
 ටිම් සූති
 රොස් ටේලර්
 නීල් වැග්නර්
 බීජේ වොට්ලිං (wk)
 විල් යං

සාරාංශය

තරග විකාශය
ගෝලීය ක්‍රිකට් ලෝලීන් සඳහා මෙම තරගයට පුළුල්-පරාසයක  ප්‍රවේශයක් ලබා දීමෙහි අභිලාෂය සහිතව, 2021 ජූනි 15 දින, අයිසීසීය විසින් විකාශක සහ ඩිජිටල් විසුරුවාහැරීමෙහි සැලසුම ප්‍රකාශයට පත්කරන ලදි.  මේ අනුව, ආවරණය සලස්වන ලද්දේ රූපවාහිනිය, ඩිජිටල් මාධ්‍යය සහ ගුවන් විදුලිය ඔස්සේය. 

2019–2021 අයිසීසී ලෝක ටෙස්ට් ශූරතාව  මෙන්ම මෙම අවසන් තරගය සඳහාද, නිල විකාශක හවුල්කරුවෙක් අයිසීසීය සතු නොවුනද, එක් එක් භූමි ප්‍රදේශයන්හී පෙරමුණ ගත් විකාශකයන් හා සමගින් විකාශන සඳහා ගිවිසුම් ඇති කර ගන්නා ලදි.

මෙම ගිවිසුම් අතර, ඉන්දියාව තුල සජීවී රූපවාහිනි ආවරණය සඳහා ස්ටාර් ස්පෝර්ට්ස්  (ඉන්දියානු ප්‍රාදේශිය භාෂා පහකින් විකාශය), නවසීලන්තය තුල ස්කයි ස්පෝර්ට්ස්, ඕස්ට්‍රේලියාව තුල ෆොක්ස් ස්පෝර්ට්ස්, උප-සහරානු අප්‍රිකාව තුල සුපර්ස්පෝර්ට්, එක්සත් රාජධානියෙහි ස්කයි ස්පෝර්ට්ස් සහ ඇමරිකානු එක්සත් ජනපදය තුල විශේෂයෙන් හොට්ස්ටාර්, ඊඑස්පීඑන්+, විලෝ ටීවී වැනි බහුතර විකල්පද සමග වෙති. මෙම තරගය සඳහා විකාශක හවුල්කරුවෙකු අයිසීසීය සතුව නොමැති වුවද, ICC.tv  වේදිකාව, මත මෙම තරගය ස්ට්‍රීම් කරනු ලැබේ.

අවසන් තරගය සඳහා පහත විස්තර විචාරක මඬුල්ලද අයිසීසීය විසින් නම් කරන ලදි:
සුනිල් ගවස්කාර්
කුමාර් සංගක්කාර
නසාර් හුසේන්
සයිමන් ඩූල්
ඉෂා ගුහා
ඉයන් බිෂප්
මයිකල් ඇතර්ටන්
ක්‍රෙග් මැක්මිලන්
ඩිනේෂ් කාර්තික්

සටහන්

ආශ්‍රිත